Tartu Koidu Keskus

HELIRÄNNAK: šaamanitrummide, helikausside, gongi ja hääle kõlas
2026-05-03 15:00 - 16:30, 2026-04-12 15:00 - 16:30, 2026-03-15 15:00 - 16:30 UTC | Koidu Keskus peamaja, Koidu 13, Tartu, Tartumaa, 50108, Estonia
Trummitandemi Andres ja Mari kutsuvad taas endaga rännakule elusate helide maagilisse maailma, lõdvestusse ja avarusse enese sisekosmilistel radadel kolmel päikesele aina lähemal pühapäeval.

See on kvaliteetaeg endale, mil puhata kerkinud teemadest ja pingetest, see on kontsentreeritud ajaamps, et väestada mõnd oma palvet, soovi, taotlust.

Helirännakul astuvad üles:
Parmupill: Kutse kohalolu maagiasse, paigutumine iidsesse tarkusesse.
Šamaanitrummid: Ürgne ühendus Emakese Maa ja Isakese Taevaga, start muutunud teadvuse seisundisse, klobistame energiad kehas liikuma.
Helikausid: Harmoonia ja udupeened valguskoodid
Kõrgema-kristalsema kõlaga rütmipillid tegelevad inimese kehapuu ladvikuga, madalamakõlalised sakutavad kohalollu.
Kristallhelikauss: Klaaristab meelt.
Hääle kõla: Aktiveerib jumalikke tasandeid, inspireerib.
Gong: Loob pühalikkuse ja pühitsuse, ülendab.
Koshi kellade hell lummus jääb enamasti helirännakut lõpetama.

Andres Loog ja Mari Pihl on šamanistlikku vaadet harrastav helitandem, kus Andres oma tugeva soojendava meesenergiaga ja Mari õrnema õhulisema naisenergiaga moodustavad dünaamilise ja tervikliku helikoosluse.

“Maandumiseks” taimetee ja tervisik snäkk, mille juures jagame (soovi korral) taipamisi ja muljeid, võtame oraaklikaarte kinnituseks sisetundele mõne küsimuse osas.

Õdus helirännak leiab aset kolmel kevadisel pühapäeval:
15. märtsil, 12. aprillil ning 3. mail kell 15.00, kestes kokku u 1,5 h.
Asukoht: Tartu Koidu Kogukonnakeskus, Koidu tn 13.
Tänutäht: 20 €
Mõnusamaks äraolemiseks soovituslik kaasa võtta oma pleed ja villased sokid.
Et teaksime Sinuga arvestada, anna enda tulekust teada sms-ga: 564 787 65 või meilitsi: andres.loog@gmail.com.

Koosloomekolmapäev - vaba!
2026-04-29 18:00 - 22:00 | Koidu Keskus peamaja, Koidu 13, Tartu, Tartumaa, 50108, Estonia
Anna märku koidukodu@gmail.com kui sooviksid midagi korraldada! 🙂

TUDENGIPÄEVAD - KOGU PÄEV KOIDUS!
2026-04-25 | Koidu Keskus peamaja, Koidu 13, Tartu, Tartumaa, 50108, Estonia
25.04 tähistame Tudengipäevi ja pakume tegevusi lausa hommikust õhtuni!

10:00 Vabastav tants Hellega, palun anna tulekust märku
12:00 Hoovipiknik Toit ei ole prügi ja Foodsharing Tartu tiimiga
13:00 LDPE-järjehoidjate valmistamine Precious Plastic Tartu töökojas
15:00 Kogukonnaarutelu hoovis või Kogukonnamajas
Rohkem infot leiad meie FB lehelt! Kohtumiseni!

Prügipuhvet
2026-04-24 18:00 - 19:00 | Koidu Keskus peamaja, Koidu 13, Tartu, Tartumaa, 50108, Estonia
🥑Prügipuhvet annab toidule uue elu! 🥕
Prügipuhvet pakub päästutoorainest valmistatud toekaid eineid, olgu selleks burgerid, vrapid, riisiroad, supid või erinevad küpsetised. Kõik koostisained on päästetud, sügavkülmutatud samal kuupäeval või sama päeva tooraine, millest maitsvad road valmivad. Tule puhvetisse külla “prügi” sööma, ning lase meil oma maailmavaadet muuta, et saaksid hakata nn prügiks mõeldud toitu hindama ning kollase kleepsuga toitu ostma.
Pakume pärast sööki võimalust teetassi taga toidupäästmisteemadel arutleda, leiada uusi mõttekaaslasi või lausa sõpru ja muidugi nautida lihtsalt mõnusat koosolemist 🥰.
Prügipuhvet avab oma uksed taas juba 24.aprillil Tartu Koidu Keskuses, kus näljased ja päästutoiduhuvilised saavad 18.00-19.00 nautida maitsvat ja toitvat õhtusööki.
Seekord on menüüs taimne vokiroog ja üllatusmagustoit, lisaks pakume alati puuvilju ning sooje jooke.
Toidukorra hind on 10 eurot 🙏.

Kogukonnaõhtusöök 🥙
2026-04-19 17:00 - 20:00 | Koidu Keskus peamaja, Koidu 13, Tartu, Tartumaa, 50108, Estonia
Kord kuus kohtume, et ühiselt avastada päästetud toidu maailma ja selle võimalusi läbi erinevate maitseelamuste! See on hea võimalus tulla kokku ja mõnusa õhtusöögi kõrvale juttu vesta, kogemusi vahetada ja uusi sõpru leida.

Jätkame koos MTÜ Toit ei ole prügi köögihaldjatega päästutoiduõhtutega Koidus!

Meie järgmine kohtumine toimub juba 19.04 ja seekord on menüüs pasta bolognese.Muidugi ei puudu ka magustoit, mis on seekord eriti hea ja põnev, seega jälgi reklaami ja pane ennast osalejaks kirja.
Et korraldajatel oleks võimalik toidukogustega arvestada ja osalejatel mugav ja mõnus nautida, palume, et annad oma osalusest teada märkides end sündmusel osalejaks.
Kohtume kell 17:00 Koidu 13!kõhutäie hind on 10 eurot, võimalusel arveldame sularahas.
Päästetud toit on söömiskõlbulik toit, mida poed ei ole suutnud õigeaegselt müüa ning mis kahjuks ikka veel ka prügikastidesse jõuab.
MTÜ-s Toit ei ole prügi tegeletakse erinevate algatuste kaudu teadlikkuse tõstmise ja muutuste esilekutsumisega ühiskonnas, täistaimsete toidulaudade pakkumisega ja toidu väärtustamisega. Rohkem infot liikumise kohta leiad Toit ei ole prügi sotsiaalmeediakanalitest.

Viie meele õhtu
2026-03-06 18:00 - 20:30 | Koidu Keskus peamaja, Koidu 13, Tartu, Tartumaa, 50108, Estonia
Sellekordse Viie meele õhtu sisu tuleb õige pea!

Peast kehasse läbi hääle ja liikumise
2026-02-27 18:00 - 19:30 | Koidu Keskus peamaja, Koidu 13, Tartu, Tartumaa, 50108, Estonia
MIDA OODATA?
Peast kehasse on dünaamiline, lõdvestav ja teraapiline õhtu, kus praktiseeritavate hääle- ja liikumisharjutuste kaudu loome keha ning meele vahel tasakaalu ning kogeme rõõmu ja kergust.
Pooleteise tunni jooksul, mis sisaldab juhendatud liikumist, tantsu, hingamis- ning häälepraktikaid, loome kehasse mitte ainult mõnusa energiseeritud olemise, vaid ka püsivaid muutusi, mis parandavad meie elukvaliteeti.
Liikumine, hingamine, hääl ning laul on kombineeritult võimas tööriist enda julgemaks ning autentsemaks väljendamiseks. See praktika loob kehas järk-järgult püsivaid muutusi ning tasakaalustab kogu inimese olemust.

JUHENDAJAST
Õhtu juhendaja Ave Tuisk on õppinud 2013-2014 Shanti Limnelli juures life coachiks, läbinud Eugene Hedlundi juhendamisel 5- rütmi tantsu koolituse, ning juhendanud Mõisamaa koolituskeskuses aastatel 2015-2021 erinevaid keha- ning teadlikkuse praktikaid. 2023. a kuni tänaseni õpib Merle Reiteri juures häälepraktikaid.
Ave on ka kogukondlikkuse aktivist ning töötas 2015-2022 kogukonna sotsiaalsete suhete koolitajana Gaia akadeemias. Igapäevatööna tegutseb Ave õpetaja ja muusikuna ning Gaiave koolituste inimsuhete alase koolitajana.

PRAKTILINE
Oodatud on kõik, eelnev liikumis- ja häälepraktika kogemus ei ole vajalik.
Registreerumiseks täida palun vorm siin: https://forms.gle/2rQNrxNe5xNojazi7
Osaluspanuse 13 eur võib maksta kohapeal sularahas või kanda OÜ Gaiave arveldusarvele [REDACTED], selgituseks oma nimi.

Talvine heaolu viiele meelele
2026-02-18 18:00 - 20:30 | Koidu Keskus peamaja, Koidu 13, Tartu, Tartumaa, 50108, Estonia
18.02 algusega kell 18 on tulemas juba kolmas praktiline ja häid heaolu-nippe jagav töötuba 5 meele õhtute sarjast.
Kuna pakast paistab veel jätkuvat mitmeks nädalaks, on endiselt aktuaalne enda immuunsuse eest hoolitsemine külmal ajal.

Töötoas:
• tutvume soojendavate vürtside ja eeterlike õlidega, mis tõstavad sisemist tuld ja aitavad leevendada külmetusnähte.
• õpime selgeks peamised immuunsust toetavad ja köha-nohu leevendavad akupressuuripunktid.
• soojendame keha seestpoolt maitsetest tulvil kuldse piimaga.
• puhume lõkkele iseenda sisemise tule hinge soojendavate helide saatel.

Töötoa lõpus on võimalik saada isiklikku heaolunõustamist.

Töötuba viivad läbi Anna Kuusemets ja Evely Samun.

Andestamise ring - südamehaavade tervendamine
2026-02-13 18:30 | Koidu Keskus peamaja, Koidu 13, Tartu, Tartumaa, 50108, Estonia
✯ Imeline võimalus tulla oma südant tervendama✯ Hoitud armastuse ruum✯ Saad lihtsalt tulla, kogeda, vastu võtta, südant avada ja hingele pai teha

Andestamise ring on kindla ülesehitusega südamele pai tegemise ja üksteisega ühendumise ring. See on hoitud turvaline ruum, kus avada oma süda ja võtta vastu armastus.

Andestamise ringide looja on Olivier Clerc, kes on rahvusvaheliselt tunnustatud autor ja tõlk. Temalt olen mina, Helena, saanud otse koolituse ja väljaõppe, et ringe läbi viia ja hoida ruumi.

Andestamine on kingitus iseendale ühendudes andestamise väljaga, kust saame tuge oma teekonnale ja südamele. Praegusel ajal, kus maailmas on nii palju valu ja vägivalda, on eriti oluline tulla kokku ja hoida koos ühendust kõrgemaga, et puhastada oma süda vimmast, et saaksime vabalt armastada.

Olen ise mitmeid ringe hoidnud ja kogenud, kuidas see vägi, mis tuleb toetama on niivõrd ilus ja võimas ja tajunud oma hinge tervendust läbi andestamise ja armastuse. Tahaksin seda maagilist ilu ja headust Teiega jagada!

Ring toimub Koidu keskuse saalis TartusRingi kestvus – kuni 3 tundiRingi läbi viimise toetus – 15 eurot

Kohale tule 5 minutit varem, et saaksime koos alustada.

Tule, et olla oma südames, avatud, ehe, siiras.. Tule, et teha oma südamele pai

Armastusega,HelenaHelgus Teraapia

Peast kehasse läbi hääle ja liikumise
2026-01-30 18:00 - 19:30 | Koidu Keskus hoovimaja, Koidu 11, Tartu, Tartumaa, 50108, Estonia
MIDA OODATA?
Peast kehasse on dünaamiline, lõdvestav ja teraapiline õhtu, kus praktiseeritavate hääle- ja liikumisharjutuste kaudu loome keha ning meele vahel tasakaalu ning kogeme rõõmu ja kergust.
Pooleteise tunni jooksul, mis sisaldab juhendatud liikumist, tantsu, hingamis- ning häälepraktikaid, loome kehasse mitte ainult mõnusa energiseeritud olemise, vaid ka püsivaid muutusi, mis parandavad meie elukvaliteeti.
Liikumine, hingamine, hääl ning laul on kombineeritult võimas tööriist enda julgemaks ning autentsemaks väljendamiseks. See praktika loob kehas järk-järgult püsivaid muutusi ning tasakaalustab kogu inimese olemust.

JUHENDAJAST
Õhtu juhendaja Ave Tuisk on õppinud 2013-2014 Shanti Limnelli juures life coachiks, läbinud Eugene Hedlundi juhendamisel 5- rütmi tantsu koolituse, ning juhendanud Mõisamaa koolituskeskuses aastatel 2015-2021 erinevaid keha- ning teadlikkuse praktikaid. 2023. a kuni tänaseni õpib Merle Reiteri juures häälepraktikaid.
Ave on ka kogukondlikkuse aktivist ning töötas 2015-2022 kogukonna sotsiaalsete suhete koolitajana Gaia akadeemias. Igapäevatööna tegutseb Ave õpetaja ja muusikuna ning Gaiave koolituste inimsuhete alase koolitajana.

PRAKTILINE
Oodatud on kõik, eelnev liikumis- ja häälepraktika kogemus ei ole vajalik.
Registreerumiseks täida palun vorm siin: https://forms.gle/ZYEuT7kGT2tZTHBfA
Osaluspanuse 13 eur võib maksta kohapeal sularahas või kanda OÜ Gaiave arveldusarvele [REDACTED], selgituseks oma nimi.

Koosloomekolmapäev
2026-01-28 19:00 | Koidu Keskus peamaja, Koidu 13, Tartu, Tartumaa, 50108, Estonia
Sel korral sisustab koosloomekolmapäeva Jooga algtasemele.
Juhendab Laura-Eva Rääst
Registreerimiseks kirjuta Laurale facebooki messengeri
https://fb.me/e/3w8OBqs07Osalustasu: 5€
Võta kaasa mugavad riided ja vesi, matid on kohapeal olemas.
Näeme peagi!

Koosloomekolmapäev on üritusesari just Sulle, kes sa tahaksid vahel kodust emal joonistada, meisterdada imeilusaid lilleseadeid, kirjutada luuletusi või soovid korraldada filmiõhtuid, kutsuda kokku raamatuklubi või ühiselt mediteerida? Meie uksed on sulle avatud!
Kui sul on andeid, mida jagada, kirjuta meile julgelt: koidukodu@gmail.com ja loome koos midagi ägedat!

Talvine heaolu viiele meelele: aroomid, helid ja sisemine soojus
2026-01-23 18:00 - 20:30 | Koidu Keskus peamaja, Koidu 13, Tartu, Tartumaa, 50108, Estonia
Praktiline töötuba keha, meelte ja meelerahu toetamiseks külmal ajal.
Käes on südatalv. Puud on härmatisepitsilised nagu tõelisel talvevõlumaal ja suusailma jagub veel nädalateks. Miinuskraadid võivad aga muuta naha kuivaks ja karedaks ning pärast aktiivset talispordi harrastamist on higisena lihtne külmetuda.
Selleks, et ka pakasega oleks nahk siidpehme, kehal soe ja meel vaikne nagu karge talvehommik, kutsume Sind osalema aromaatses töötoas, kus:
• tutvume soojendava ja nahka taastava toimega eeterlike õlidega ning seespidiselt soojendavate vürtsidega, ja räägime, kuidas toetada nendega oma heaolu külmal ajal;
• teeme üksteisele nahka hellitavat kätemassaaži;
• valmistame igaüks endale meelepäraste vürtsidega ajurveedaliku massaažiõli;
• õpime tundma lihtsaid akupunktuuripunkte külmetusnähtude leevendamiseks ja immuunsuse toetamiseks;
• teeme ja naudime koos kosutavaid idamaiseid jooke;
• võtame aja sisekaemuseks ja lõdvestumiseks meelirahustavate helide saatel.
Töötoa lõpus soovijatele isiklik konsultatsioon.
Tee iseendale kingitus ja tule naudi kõigi oma viie meelega!
Ootame Sind juba sel reedel, 23. jaanuaril kl 18 Tartus hubases Koidu Keskuses (Koidu tn 13, Karlovas)!
Kestus: 2,5 tundi.
Osaluspanus: 25€ kohapeal sularahas
Kohtade arv on piiratud. Palun anna oma tulekust teada hiljemalt 22. jaanuariks e-kirja teel: anna.lauk@gmail.com, et teaksime Sinuga arvestada!
